Head nipid, kuidas vähendada plastikprügi
Vähendades ühekordse plasti kasutamist saad vähendada nii oma kulusid kui ka koormust loodusele. Häid nippe jagab Eliisa Saksing, Eesti Rohelise Liikumise projekti koordinaator.
Teadlikke valikuid tehes on plastprügi täiesti välditav. Selleks kasuta võimalikult vähe ühekordseid pakendeid:
· pane bensiinijaamas või kohvikus jook enda korduvkasutatavasse kohvitopsi;
· kasuta kile- ja paberkottide asemel riidest poekotti, puu- ja juurviljade jaoks riidest võrkkotti;
· vali pika kasutus- ja garantiiajaga tooteid;
· kanna kaasas veepudelit ja täida seda kraanist selmet osta poest vesi plastpudelis;
· aiapidude tarbeks soeta tugevast plastist korduvkasutatavad nõud ühekordsete plast-, papp- ja biolagunevate nõude asemel.